அகன்றுப்போதல்

விலகிப்போதல். பரிசுத்த வேதாகமத்தில் சில காரியங்களை விட்டு நாம் அகன்றுபோக வேண்டுமென்று நமக்குக் கட்டளை கொடுக்கப்பட்டிருக்கிறது. தீமையை விட்டு நாம் அகன்றுபோக வேண்டும் (சங் 3414; நீதி 3:17; 16:617).

மனைவி புருஷனை விட்டுப் பிரிந்து போகக்கூடாது (1 கொரி 7.10). சவுலிடமிருந்து ஆவியானவர் பிரிந்துபோனார் (சொமு 1614).

"கடுகுவிதையளவு விசுவாசம் உங்களுக்கு இருந்தால் நீங்கள் இந்த மலையைப் பார்த்து, இவ்விடம் விட்டு அப்புறம்போ என்று சொல்ல அது அப்புறம்போம்" (மத் 17:20) என்று இயேசு கிறிஸ்து நமது விசுவாசத்தின் முக்கியத்துவத்தைக் குறிப்பிடுகிறார். "மலைகளைப்பேர்க்கத்தக்க சகல விசுவாசமுள்ளவனாயிருந்தாலும் அன்பு எனக்கிராவிட்டால் நான் ஒன்றுமில்லை” என்று அப்போஸ்தலர் பவுல் தனது நிருபத்தில் எழுதியிருக்கிறார்.

வேதாகமத்தில் கர்த்தர் மனுஷனைவிட்டு அகன்றுபோன சம்பவங்களும், மனுஷன் கர்த்தரைவிட்டு விலகிப்போன சம்பவங்களும் கூறப்பட்டுள்ளன. அவற்றின் விவரம் வருமாறு:

கர்த்தர் மனுஷனைவிட்டு அகன்றுபோன சம்பவங்கள்

1. கர்த்தர் சிம்சோனைவிட்டு விலகினார். (நியா 16:20).

2. கர்த்தருடைய மகிமை இஸ்ரவேலை விட்டு விலகிற்று. (சொமு 4:21-22).

3. கர்த்தருடைய ஆவி சவுலை விட்டு நீங்கினார். (1சாமு 16:14).

4. கர்த்தர் தாவீதோடே கூட இருக்கிறார் என்றும், தன்னைவிட்டு விலகிப்போனார் என்றும் சவுல் கண்டு, தாவீதிற்குப் பயந்தான். (1சாமு 18.12).

5. தேவன் என்னைக் கைவிட்டார் என்று (சொமு 28.15) சவுல் சாமுவேலிடம் கூறுகிறான்.

6. கர்த்தர் உன்னைவிட்டு விலகி உனக்கு சத்துருவாயிருக்கிறார் என்று சாமுவேல் சவுலிடம் கூறுகிறார். (1சாமு 28:16).

7. கர்த்தருடைய மகிமை ஆலயத்தின் வாசற்படியைவிட்டு புறப்பட்டது. (எசே 1018).

மனுஷன் கர்த்தரைவிட்டு விலகிப்போன சம்பவங்கள்

1. எங்கள் மீறுதல்கள் உமக்கு முன்பாக மிகுதியாயிருந்து கர்த்தருக்கு விரோதமாய் துரோகம் பண்ணி, பொய்பேசி எங்கள் தேவனை விட்டு பின்வாங்கினோம். (ஏசா 59:12-13).

2. மனுஷன்மேல் நம்பிக்கை வைத்து மாம்சமானதைத் தன் புயபலமாக்கிக் கொண்டு, கர்த்தரைவிட்டு விலகுகிற இருதயமுள்ள மனுஷன் சபிக்கப்பட்டவன். (எரே 17:5),

3. இஸ்ரவேலர் எல்லாரும் உமது நியாயப்பிரமாணத்தை மீறி, உமது சத்தத்துக்குச் செவிகொடாமல் விலகிப் போனார்கள். (தானி 9:11).

4. கர்த்தருக்கு விரோதமாகப் பாவம் செய்தோம். (தானி 9:11).

5. தேசம் கர்த்தரைவிட்டு விட்டுவிலகிச் சோரம்போயிற்று (ஓசி 1:2).

6. பிற்காலங்களிலே மனச்சாட்சியில் சூடுண்ட பொய்யருடைய மாயத்தினாலே சிலர் வஞ்சிக்கிற ஆவிகளுக்கும் பிசாசுகளின் உபதேசங்களுக்கும் செவிகொடுத்து, விசுவாசத்தை விட்டு விலகிப்போவார்கள். (1தீமோ 4:1).

7. சகோதரரே, ஜீவனுள்ள தேவனை விட்டு விலகுவதற்கேதுவான அவிசுவாசமுள்ள பொல்லாத இருதயம் உங்களில் ஒருவனுக்குள்ளும் இராதபடிக்கு நீங்கள் எச்சரிக்கையாயிருங்கள். (எபி 3:12).
